Zemlje u razvoju

Zemlje u razvoju imaju relativno nizak standard življenja, nerazvijenu industriju i srednji ili nizak indeks ljudskog razvoja (HDI). U ovim zemljama nizak je prihod po stanovniku, prominentno siromaštvo te nizak prihod od kapitala. Izraz je proizašao iz ranijih drugih izraza sa istim smislom, kao na primjer Zemlje Trećeg Svijeta. Ovaj izraz su promijenili jer su se uz njega vezale negativne konotacije, koje izraz zemlje u razvoju još uvjek nije poprimio. Za ove zemlje moguće je naći i skraćenicu LDC (Less developed country) ili LEDC (Less economically developed country) koju geografi koriste da kažu da je zemlja slabo ekonomski razvijena, što obično uključuje i ostale faktore ljudskog razvoja.

Klasifikacija zemalja kao Prvi, Drugi, Treći i Četvrti svijet bio je koncept koji je nastao ubrzo nakon završetka Drugog svjetskog rata 1945. godine i korišten je do raspada Sovjetskog Saveza 1991. godine. Nacije se često karakterišu njihovim ekonomskim statusom i ključnim ekonomskim metrikama, kao što su bruto domaći proizvod (BDP), rast BDP-a, BDP po stanovniku (per capita), rast zaposlenosti te stopa nezaposlenosti. U zemljama u razvoju, niske stope proizvodnje i problematične karakteristike tržišta rada obično su uparene sa relativno niskim nivoom obrazovanja, lošom infrastrukturom, nedostatkom sanitarnih uslova, ograničenim pristupom zdravstvu i nižim troškovima života. Razvijenost podrazumijeva modernu infrastrukturu, koja se udaljava od agrikulture i iskorištavanja prirodnih resursa prema samoodrživom ekonomskom razvoju i visokom standardu življenja.

Izraz zemlje u razvoju se koristi za veliki broj zemalja koje ne samo da ne poboljšavaju svoju ekonmsku situaciju, nego su i suočene sa dugim periodima ekonmskog pada.

 Također pogledajte 
 Razvijene zemlje

 Reference 

 Vanjski linkovi 
 http://financial-dictionary.thefreedictionary.com/less-developed+country
 http://unstats.un.org/unsd/methods/m49/m49regin.htm#ftnc

Kategorija:Ekonomska globalizacija
Kategorija:Geografski neologizmi
Kategorija:Ekonomske klasifikacije država
Kategorija:Međunarodni razvoj
Kategorija:Ekonomska geografija
Kategorija:Ekonomski razvoj
Kategorija:Eufemizmi
Kategorija:Humana geografija
Kategorija:Održivi razvoj
Kategorija:Studije o imperijalizmu